Մի քանի օր առաջ ՀԺ-ն գրել էր, որ Վայոց Ձորի մարզի Մալիշկա համայնքում բողոքի ցույցեր են տեղի ունեցել: Բնակիչները պահանջում էին ՀՀԿ-ական համայնքապետ Մհեր Մովսիսյանի հրաժարականը: Բողոքի ցույցին նաեւ դպրոցականներ էին միացել: Համայնք էր գնացել նաեւ Վայոց Ձորի մարզպետ Արագած Սաղաթելյանը: ՀԺ-ի հետ զրույցում Մովսիսյանը նշել էր, որ պատճառ չկա հրաժարականի: Այսօր սոցցանցերում տեղեկություն տարածվեց, որ Մովսիսյանը հրաժարական է տվել: Տեղեկությունը մեր զրույցում հաստատեց հենց Մովսիսյանը: